wickkiey/tamil-wikipedia-chunked huggingface dataset:
# வயநாட்டுச் சிரிப்பான்

## காணப்படும் பகுதிகள்

கோவாவின் தெற்கே வயநாடு பகுதிகளில் இவை காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான காடுகள் ஆகும். தென்னிந்தியாவின் சமவெளிகளில் இருந்து உயரமான மலைகள் வரை இவற்றின் இனப்பெருக்கம் பதிவு செய்யப்பட்டுள்ளது. கோவா, கேஸில் ராக், கார்வார், தண்டேலி, பட்கல் அருகே இந்த சிற்றினங்கள் பதிவு செய்யப்பட்டுள்ளன, இருப்பினும் இதன் எல்லையின் வடக்குப் பகுதியில் அரிதானது. இது நீலகிரியில் பிரம்மகிரி மற்றும் தெற்கே அசாம்பு மலைகளிலும் காணப்படுகின்றன.  
ஒரு பறவை கலகலப்பாக கத்தத் தொடங்கியவுடன் அடுத்தது அதற்கு அடுத்தது என ஒவ்வொன்றாகச் சேர்ந்து குரல் கொடுக்கத் தொடங்கிப் பின் **கூட்டம் முழுதும் சிரிப்பதுபோலக் கெக்கலிக்கும்**. அபூர்வமாக நாற்பது வரையான பறவைகளைக் கூடக் குழுவாகக் காணலாம்.
# வயநாட்டுச் சிரிப்பான்

## உணவு

ஆறுமுதல் பதினைந்து வரையான குழுவாகத் தரையில் உதிர்ந்து அழுகிய இலைகளைப் புரட்டிப் புழுபூச்சிகளை இரையாகத் தேடித் தின்னும். கொட்டைகளையும் சிறு பழங்களையும் உட்கொள்வதும் உண்டு. சிறு மரங்களில் தாழ்வாக ஆறேழு பறவைகள் அருகருகே நெருக்கமாக அமர்ந்து ஒன்றை ஒன்று இறகுகளைக் கோதிக் கொடுத்துக் கொள்ளும்.
# வயநாட்டுச் சிரிப்பான்

## இனப்பெருக்கம்

ஏப்ரல் முதல் ஆகத்து மாதம் வரை புல், இலை முதலியவற்றால் கோப்பை வடிவமான உருண்டையான கூடமைத்து, அதில் 2 அல்லது 3 முட்டைகள் வரை இடும்.
# நீலகிரி சிரிப்பான்

**நீலகிரி சிரிப்பான்** (*Nilgiri laughingthrush*) உலகில் வேறெங்கும் காணப்படாத ஒரு சிற்றினம் ஆகும் .இவை மிக உயரத்தில் காணப்படும், தீபகற்ப இந்தியா முழுதும் காணப்படும்.
# நீலகிரி சிரிப்பான்

## பெயர்கள்

தமிழில் :**நீலகிரி சிரிப்பான்**  
ஆங்கிலப்பெயர் :**Nilgiri Laughingthrush**  
அறிவியல் பெயர் :*** மான்டிசின்க்லா கேச்சின்னாசு***
# நீலகிரி சிரிப்பான்

## உடலமைப்பு

20 செ.மீ. - தலையும் உச்சியும் சிலேட் பழுப்பு நிறம். உடலின் மேற்பகுதி ஆலிவ் பழுப்பு, கண்கள் வழியே வெண்பட்டைக்கோடு செல்லும். மோவாய் கருஞ்சிவப்பு,தொண்டையும் மார்பும் நல்ல கருஞ்சிவப்பு, வாலடி வெளிர் கருஞ்சிவப்பு.
# நீலகிரி சிரிப்பான்

## காணப்படும் பகுதிகள்

நீலகிரியிலும் அதைச் சார்ந்த சோலைகளிலும் அடர்ந்த காடுகளிலும் வேலி ஓரங்களிலும் காணலாம். பத்துப் பன்னிரண்டு பறவைகள் குழுவாகப் புதர்கள் அடியே பழுத்து உதிர்ந்த இலைகளைப் புரட்டிப் புழு பூச்சிகளைப் பிடித்துத் தின்னும். உதகமண்டலம், குன்னூர், கோத்தகிரி ஆகிய நகரங்களைச் சார்ந்தும் இதனைக் காணலாம்.
# நீலகிரி சிரிப்பான்

## உணவு

வயநாட்டு சிரிப்பானை போல மனிதர்களைக் கண்டு அஞ்சி ஒளிவதில்லை. பிற பறவைக் குழுக்களோடு சேர்ந்து இரை தேடுவதும் உண்டு. *க்கீ-க்கீ-க்கீ* என ஒன்றைத் தொடர்ந்து ஒன்றாகக் கத்தத் தொடங்கிப் பின் குழு முழுதும் சிரிப்பது போலக் கலகலப்பான குரல் ஒலி எழுப்பும்.
# நீலகிரி சிரிப்பான்

## இனப்பெருக்கம்

பிப்ரவரி முதல் சூன் வரை பழுத்த இலை, வேர் மரப்பாசி ஆகியன கொண்டு கோப்பை வடிவிலான கூட்டினைக் கட்டி 3 முட்டைகள் வரை இடும்.
# வெண்மார்புச் சிரிப்பான்

**வெண்மார்புச் சிரிப்பான்** என்பது சாம்பல் மார்பு சிரிப்பான் (Grey-breasted laughingthrush) என்றழைக்கப்படுகிறது. இப்போது இவை இரண்டு சிற்றினங்களாக **பழனி சிரிப்பான்** மற்றும் அசம்பு சிரிப்பான் பிரிக்கப்பட்டுள்ளன.
# வெண்மார்புச் சிரிப்பான்

## பெயர்கள்

தமிழில் :**வெண்மார்புச் சிரிப்பான்**  
ஆங்கிலப்பெயர் :**Grey-breasted Laughingthrush **  
அறிவியல் பெயர் :***Montecincla meridionale***
# வெண்மார்புச் சிரிப்பான்

## உடலமைப்பு

20 செ.மீ. - சிலேட் பழுப்பு நிறத்தலையும் ஆலிவ் பழுப்பு நிற உடலும் கொண்டது. தொண்டை, கன்னம், மார்பு ஆகியன சாம்பல் நிறம், வயிறு வெளிர் சிவப்பு.
# வெண்மார்புச் சிரிப்பான்

## காணப்படும் பகுதிகள்

நீலகிரி, கொடைக்கானல், ஆனைமலை சார்ந்த மலைப் பகுதிகளில் பசுமைமாறாக் காடுகளையும் மலைவாசிகள் குடியிருப்புகளையும் அடுத்துக் காணலாம். 6 முதல் 12 வரையான குழுவாகப் காணப்படும்.
# வெண்மார்புச் சிரிப்பான்

## உணவு

6 முதல் 12 வரையான குழுவாகப் புதர்களிடையே தாவித் திரிந்து புழபூச்சிகள், சிறுகனிகள் முதலியனவற்றை இரையாகத் தேடித் தின்னும்.
# வெண்மார்புச் சிரிப்பான்

## இனப்பெருக்கம்

அச்சம் ஏற்பட்டால் பதுங்கி ஒளிந்து கொள்ளும். உரக்கச் சீழ்க்கை ஒலி எழுப்பியும் குழு முழுதும் ஒன்றாகச் சிரிப்பது போல கலகலத்தும் மாங்குயில் போல இனிய குரலில் கூவியும் தனது இருப்பை அறிவிக்கும். ஓடிப் புதர்களிடையே மறையும் போது **விட்-விட்-விட்** என சிறு குரலெழுப்பும்.
டிசம்பர் முதல் ஜூன் வரை தனித்து நிற்கும் புதர்களிடையே வெளியே தெரியாதபடி மறைவாகப் கோப்பை வடிவிலான கூடமைத்து 2 முட்டைகள் இடும்.
# தாயத்து

அணிந்திருந்த தாயத்து]]  
**தாயத்து**, (talisman) தங்கம், வெள்ளி அல்லது செப்புத் தகட்டால் ஆன நீள் உருண்டை வடிவத்தில் அமைந்திருக்கும் மந்திரத் தாயத்து ஆகும். இதனை தீய சக்திகளிடமிந்து தங்களை காத்துக் கொள்வதற்காக இடுப்பில் அல்லது கழுத்தில் அணிவர்.  
கன்னியாகுமரி மாவட்டப் பகுதிகளில் பொதுவாக உடலில் கட்டும் *காப்பு* எனப்படும் தாயத்துக்களை எல்லாமே *தாலி* என்பது வழக்கம்.  
சங்கத் தமிழ் இலக்கியங்களிலும், அதர்வண வேதத்திலும், இந்துக்கள் தாயத்துக்களைப் பயன்படுத்திய செய்திகள் கூறப்ப்பட்டுள்ளது.  
தற்காலத்தில் அனைத்து சமயத்தவரும் தங்களின் வேத மந்திரங்களால் செபிக்கப்பட்ட தாயத்துக்களைக் கருப்புக் கயிற்றால் கைகளிலும், கழுத்திலும் அணிந்துகொள்கின்றனர். குழந்தைகளின் அரைஞாண் கயிறுகளில் கட்டப்படும் தாயத்தில், தொப்புள்கொடியின் ஒரு சிறு துண்டு வைக்கப்படுகிறது.
# தாயத்து

## இலக்கியக் குறிப்புகள்

*ரட்சை* என்றும் *பந்தனம்* என்றும் காப்பு என்றும் அழைக்கப்படும் தாயத்து, ஒரு காலத்தில் தாலி என்று அழைக்கப்பட்டது. சிறுவர்களுக்கும் மணமானவர்களுக்கும் தாலி கட்டப்பட்டது. சிறுவர்கள் *ஐம்படைதாலி*யில் விஷ்ணுவின் ஐந்து சின்னங்களான சங்கு, சக்ரம், வாள், வில்,கதை ஆகிய சின்னங்கள் பொறிக்கப்பட்டதால் குழந்தைகளை தீய சக்திகள் அண்டாது என்று தமிழர்கள் நம்பினர்.  
குறிஞ்சி நிலக் குறவர்கள் மற்றும் காடுகளில் வாழ்வோர் புலிப் பல், புலி நகம் ஆகியவற்றால் ஆன தாலிகளை அணிந்தனர்.
:ஐம்படைத் தாலி பொன்னுடைத் தாலி என் மகன் — அகம்.54;
:தாலி களைந்தன்றும் இலனே — புறம்.77  
பி. டி. சீனிவாச ஐயங்கார் எழுதிய தமிழர் வரலாறு (1930) என்னும் நூலில் புலிப்பல் தாயத்தே பிற்காலத் தங்கத் தாலிக்கு வழி செய்தது என்று வாதாடுகிறார். குறுஞ்சி நிலப் பெண்களும் இதை அணிந்தனர் என்பார்.  
சங்க காலத்திற்கு பிந்தைய இலக்கியங்களான சிலப்பதிகாரம், மணிமேகலை (3-135, 7-56), பெரியபுராணம் ஆகியவற்றில் சிறுவர்களுக்கான தாயத்து மற்றும் புலிப் பல் தாயத்து குறித்தான விவரங்கள் உள்ளது.
# தாயத்து

## இலக்கியக் குறிப்புகள்

### சிந்து சமவெளியில் தாயத்து

சிந்து சமவெளியில் கிடைத்த ஸ்வஸ்திகா சின்னங்கள், சிந்து சமவெளி மக்கள் பயன்படுத்திய தாயத்துகள் எனக் கருத இடம் உண்டு. உலகம் முழுதும் பண்டைய கலாசாரங்களில் *ஸ்வஸ்திகா* சின்னம் காணப்பட்டாலும் இந்தியாவில் இருந்தே இது சென்றதை உணரமுடிகிறது.
வட இந்தியாவின் இந்துக்களின் திருமண அழைப்பிதழ்களிலும், கடைகள், வணிக நிறுவனங்களிலும் ‘’ஸ்வஸ்திகா’’ சின்னத்தைப் பொறித்து வருகின்றனர்.
# தாயத்து

## பிற சமூகங்களில் தாயத்தின் பயன்பாடு

யூதர்கள், அரேபியர்கள் மற்றும் கிறித்தவர்கள் தீய சக்திகளிடமிருந்து விடுபடவும், பயம் தெளியவும், எதிர்களை வெற்றி கொள்ளவும் வேத மந்திரங்களினால் ஓதப்பட்டு எழுதிய தாயத்துக்களையும், சிலுவைகளையும், **தாலிஸ்மேன்** எனும் பெயரில் அணிந்திருந்தனர்.
# தாயத்து

## தாயத்து அணிவதன் பயன்

தாயத்துகள் அணிவதால் மனதிற்கும், உடலுக்கும் பாதுகாப்பு தருவதோடு, அதிர்ஷ்டத்தையும் தரும் என்றும் நம்பினர். மேலும் தீய சக்திகள், பேய், பிசாசுகளை அண்ட விடாது என்றும், பயத்தைப் போக்கவும், எதிரிகளை வெல்லவும் அவை உதவும் என்றும் நம்பினர். அதர்வண வேத மந்திரங்கள் இதனை தெளிவுபடுத்துகிறது.  
துவக்க காலத்தில் பனை ஓலைச் சுருளில் மந்திர, தந்திர எந்திரங்களை வரைந்து அணிந்தனர். பனை மரத்துக்கு வட மொழியில் *தால* என்று பெயர். இதில் இருந்தே *தாலி*, *தாலிஸ்மேன்* (ஆங்கிலச் சொல்) போன்ற சொற்கள் கிளைத்திருக்கலாம்.
# தாயத்து

## தாயத்து அணிவதன் பயன்

### கோயில்களில்

காஞ்சி காமாட்சியம்மன், திருவானைக்காவல் அகிலாண்டேஸ்வரி கோயில்களில் அம்மனுக்கு *தாடங்கப் பிரதிஷ்டை* என்ற பெயரில் அம்மனுக்கு ((தாள்+அங்கம்= தாடங்கம் என்னும்)) காதணி அணிவிக்கப்படுகிறது.
# தாயத்து

## தாயத்து அணிவதன் பயன்

### கிரகண காலத்தில்

சந்திர, சூரிய கிரகண காலங்களில் எந்த நட்சத்திரங்கள், ராசிகள் பாதிக்கபடுகின்றனவோ, அந்த ராசிக் காரர்களுக்கு பனை ஓலையில் எழுதப்பட்ட மந்திர ஓலையை பட்டம் கட்டும் வழக்கம் அந்தணர் வீடுகளில் உள்ளது.
# வைஷ்ணவி மஹந்த்

**வைஷ்ணவி மஹந்த்** என்பவர் ஓர் இந்திய நடிகை ஆவார். இவர் தூர்தர்ஷன் தொலைக்காட்சியில் *ஷக்திமான்* என்ற தொடரில் கீதா விஷ்வாஸாக நடித்ததன் மூலம் பரவலாக அறியப்பட்டார். பிறகு பல இந்தி தொடர்களில் நடித்துள்ளார். மேலும் *பம்பாய் கா பஹு*, *லாட்லா*, *புல்புல்* போன்ற பாலிவுட் படங்களில் நடித்துள்ளார். தற்போது இவர் கலர்ஸ் டிவியின் *தில் ஸே தில் தக்* என்ற இந்தி தொடரில் நடித்து வருகிறார்.
# வைஷ்ணவி மஹந்த்

## சின்னத்திரை வாழ்க்கை

வைஷ்ணவி மஹந்த் 1988ஆம் ஆண்டு வீரானா என்ற இந்தி படத்தில் குழந்தை நட்சத்திரமாக நடித்ததன் மூலம் நடிப்பு தொழிலில் முதன்முதலாக அடியெடுத்து வைத்தார். பிறகு ஒருசில படங்களில் துணை கதாபாத்திரங்களில் நடித்து வந்தார். 1998ஆம் ஆண்டு ஷக்திமான் என்ற தொடரில் முதன்மை நடிகையாக நடித்ததன் மூலம் அவர் சின்னத்திரை உலகில் நுழைந்தார். அத்தொடரில் இவர் நடித்த கீதா விஷ்வாஸ் என்ற நிருபர் கதாபாத்திரம் பெரிதும் போற்றப்பட்டது. இவ்வாறு அவர் தான் நடித்த முதல் தொடரிலேயே புகழ் பெற்று விட்டார்.  
பிறகு பல இந்தி தொடர்களில் அம்மா கதாபாத்திரத்தில் நடிக்க ஆரம்பித்தார். அவற்றுள் அவர் நடித்த *பாஸ்கர் பாரதி, மிலே ஜப் ஹம், ஸப்னே சுஹானே லடக்பன் கே* மற்றும் *தஷன்-யே-இஷ்க்* போன்ற தொடர்கள் குறிப்பிடத்தக்கவை ஆகும். தற்போது அவர் *தில் ஸே தில் தக்* என்ற தொடரில் சித்தார்த் சுக்லாவின் அம்மாவாக நடித்து வருகிறார்.
# வைஷ்ணவி மஹந்த்

## விருதுகள் மற்றும் பரிந்துரைகள்

| ஆண்டு | தொடர் | விருது | பகுப்பு | முடிவு |
| --- | --- | --- | --- | --- |
| 2006 | ஏக் லட்கி அஞ்சானி ஸி | இந்தியன் டெல்லி விருதுகள் | சிறந்த துணை நடிகை |  |
| 2014 | ஸப்னே சுஹானே லடக்பன் கே | இந்தியன் டெல்லி விருதுகள் | சிறந்த துணை நடிகை<small>
நடுவர் தேர்வு |  |
| 2014 | ஸப்னே சுஹானே லடக்பன் கே | ஜீ ரிஷ்தே விருதுகள் | சிறந்த தாய்-தந்தை<small>
ஷக்தி சிங்குடன் |  |
| 2015 | தஷன்-யே-இஷ்க் | ஜீ ரிஷ்தே விருதுகள் | சிறந்த தாய்-மகள்<small>
ஜாஸ்மின் பஸினுடன் |  |
# மரபணுக்கள் மற்றும் மரபணுத்தொகுதிகளின் கியோத்தோ கலைக்களஞ்சியம்

**மரபணுக்கள் மற்றும் மரபணுத்தொகுதிகளின் கியோத்தோ கலைக்களஞ்சியம்** (*Encyclopedia of Genes and Genomes*, சுருக்கமாக **KEGG**) என்பது மரபணுத்தொகைகள், உயிரிய வழித்தடங்கள், நோய்கள், மருந்துகள், வேதிப்பொருட்கள் ஆகியவற்றுடன் தொடர்புள்ள தரவுத்தளங்களின் தொகுப்பு ஆகும். இத்தொகுப்பு மரபணுத்தொகையியல், மெட்டேனோமைக்சு, வளர்சிதைமாற்றக்கல்வி மற்றும் பிற -ஓமிக்சு கல்விக்கான தரவு பகுப்பாய்வு உட்பட உயிர் தகவலியல் ஆய்வு மற்றும் கல்வி, தொகுப்பியக்க உயிரியலில் ஒப்புருவாக்கம், மற்றும் மருந்தியல் வளர்ச்சியில் நகர்வு ஆய்வு ஆகியவற்றில் பயன்படுத்தப்படுகிறது.  
KEGG தரவுத்தளத் திட்டம் சப்பானின் அன்றைய மனித மரபணுத்தொகைத் திட்டத்தின் கீழ் கியோத்தோ பல்கலைக்கழகத்தின் வேதியியல் ஆய்வுக் கழகப் பேராசிரியர் மினோரு கனேகிசா என்பவரால் 1995 ஆம் ஆண்டில் முன்னெடுக்கப்பட்டது.
# ஆல்பிரெட் டிக்கன்

**ஆல்பிரட் டிக்கன்** (Alfred Deakin 3, ஆகத்து 1856 - 7 அக்டோபர் 1919) என்பவர் ஆத்திரேலிய அரசியல்வாதி மற்றும் இரண்டாவது ஆத்திரேலியப் பிரதமர் ஆவார். 1903-1904, 1905-1908, 1909-1910 ஆண்டுகளில் மூன்று முறை பிரதமர் பதவியில் இருந்தவர்.
தொடக்கத்தில் ஆத்திரேலியக் கூட்டமைப்பு உருவாக ஓர் இயக்கத்தில் தலைவராக இருந்தவர்.
# ஆல்பிரெட் டிக்கன்

## வாழ்க்கைக் குறிப்புகள்

ஆல்பிரட் டிக்கன் ஓர் எளிய பாட்டாளிக் குடும்பத்தில் பிறந்தார். பள்ளிப் படிப்புக்குப் பிறகு சட்டம் பயின்று பட்டம் பெற்றார். வழக்குரைஞர்கள் மன்றத்தில் இணைந்தார். ஒரு செய்தித் தாள் நிறுவனத்தில் சேர்ந்து தனது எழுத்து ஆற்றலால் அங்கு நல்ல பெயர் பெற்றார். பின்னர் அரசியல் ஆர்வம் ஏற்பட்டு தேர்தலில் போட்டியிட்டு நாடாளுமன்ற உறுப்பினர் ஆனார்.  
புரொடெக்சனிஸ்ட் கட்சி, சோசலிச எதிர்ப்புக் கட்சி ஆகிய இரண்டையும் இணைத்து காமன்வெல்த் லிபரல் கட்சியை உருவாக்கினார். ஆனால் இந்தக் கட்சி 1910 தேர்தலில் தோல்வி அடைந்தது. பிசர் லேபர் கட்சி வெற்றி பெற்றது. 1913 தேர்தலுக்கு முன்னதாக டிக்கன் நாடாளுமன்றத்திலிருந்து விலகினார்.
# ஆல்பிரெட் டிக்கன்

## பணிகள்

உழைக்கும் தொழிலாளர்கள் நன்மைக்காகத் தொழிலாளர் சீர்திருத்தங்கள் கொண்டு வரச் செய்தார். ஆத்திரேலியாவில் நீர்ப்பாசன வளர்ச்சிக்கு இவர் பங்காற்றினார். ஆத்திரேலியா குடியேற்ற நாடாக இருந்து தனி நாடாக அமைய தனி அரசியல் அமைப்புச்சட்டம் உருவாகவும், அது ஐக்கிய இராச்சியத்தால் ஏற்றுக் கொள்ளவும் பாடுபட்டார்.
ஆல்பிரட் டிக்கன் பிரதமராக இருந்தபோது உயர் நீதிமன்றத்தை விரிவுப் படுத்தினார். கப்பல்கள் வாங்குவதற்கு நிதி ஒதுக்கியதால் ராயல் ஆத்திரேலியா கடற்படை வலிவுடையதாக ஆனது.
# ஆல்பிரெட் டிக்கன்

## நினைவு கூர்தல்

இவருடைய எழுத்து ஆக்கங்கள் இரண்டு நூல்களில் அச்சாகி இவரது மறைவுக்குப் பின்னர் வெளிவந்தது. தி கிரைசிஸ்
இன் விக்டோரியன் பாலிடிக்ஸ் மற்றும் தி பெடரல் ஸ்டோரி என்பவை அந்த நூல்கள் ஆகும்.
1969 ஆம் ஆண்டில் ஆத்திரேலிய அஞ்சல் துறை ஆல்பிரட் டிக்கனின் நினைவைப் போற்றும் வகையில் அவரது உருவ அஞ்சல் தலையை வெளியிட்டது.
# தத்துக்கிளி கதிர்க்குருவி

**தத்துக்கிளி கதிர்க்குருவி** (*Pale Grasshopper – warbler*; *Locustella naevia*) பழைய உலக கதிர்க்குருவியகும், இது வலசையாக மட்டுமே தமிழ்நாட்டிற்கு வரும் பறவையாகும். இங்கு இனப்பெருக்கம் செய்வதில்லை.
# தத்துக்கிளி கதிர்க்குருவி

## உடலமைப்பு

13 செ.மீ- உடலின் மேற்பகுதி ஆலிவ் பழுப்பாகவும், மேவாய், தொண்டை, நடுவயிறு ஆகியன வெண்மையாகவும், எஞ்சிய உடலின் கீழ்ப்பகுதி மங்கிய மஞ்சள் நிறமாகவும் இருக்கும்.
# தத்துக்கிளி கதிர்க்குருவி

## காணப்படும் பகுதிகள்

குளிர்காலத்தில் செப்டம்பரில் வலசை வரும் இதனைப் புல் வளர்ந்துள்ள மலைப் பகுதிகள், புதர்க்காடுகள், நெல் வயல்கள், நீர்வற்றிய ஏரிக்கரைப் புதர்கள் ஆகியவற்றில் மே மாதம் வரை காணலாம்.
# தத்துக்கிளி கதிர்க்குருவி

## உணவு

புல்லிடையே தனித்து மறைந்து திரியும் இது காலை மாலை நேரங்களில் வெளிப்பட்டு புல்லின் மேல் உயர அமரும் பழக்கம் உடையது. மனிதர்கள் மிதிக்கும் அளவுகிட்ட நெருங்கும் வரை பதுங்கி இருக்கும் இது மிக அருகில் நெருங்கியவுடன் எழுந்து பறந்து அடுத்த புல் புதரில் மறையும். **டஸ்க் டஸ்க்** எனக் குரல் எழுப்பும். புழு பூச்சிகளே இதன் முக்கிய உணவு.
# தத்துக்கிளி கதிர்க்குருவி

## இனப்பெருக்கம்

மத்திய மேற்கு ஆசியாவில் இனப்பெருக்கம் செய்யும் இது தமிழ்நாட்டில் இனப்பெருக்கம் செய்வதில்லை.
# உடையாள்

ஆங்கிலேயர்களை எதிர்த்துத் தமிழ் மண்ணில் நடைபெற்ற அந்நிய எதிர்ப்புப் போராட்டத்தில் மாவீரன் அழகுமுத்துக்கோன்,சின்ன அழகுமுத்துக்கோன்பூலித்தேவன், வீரபாண்டிய கட்டபொம்மன், சுந்தரலிங்கனார், ஒண்டிவீரனார் போன்ற தியாகிகள் பட்டியலில் சிவகங்கைச் சீமையின் இராணி வேலு நாச்சியார் மருதுபாண்டியர்களின் வீரம் செறிந்த வரலாறுகள் காலத்தால் அழிக்க முடியாதவை. 1750 காலகட்டத்தில் ஏறக்குறைய பூலித்தேவரும் ஒண்டிவீரரும் நெல்லைச் சீமையில் ஆங்கிலேயரை எதிர்த்துப் போரிட்ட காலகட்டத்திற்குப் பிறகு சிவகங்கைச் சீமையில் முத்துவடுகநாத பெரிய உடையாத் தேவர் ஆங்கிலேயரையும் அவர்களது கூட்டாளியான ஆற்காடு நவாப்புகளையும் எதிர்த்துப் போரிட்டுக் கொண்டிருந்தார். ஒரு கட்டத்தில் சூழ்ச்சியால் முத்துவடுகநாதர் எதிரிகளால் கொல்லப்படு கிறார். உடன் அவரது இரண்டாவது மனைவி கவுரி நாச்சியாரும் கொல்லப்படுகிறார். இந்நிலையில் இழந்த நாட்டை மீட்டெடுக்க முத்துவடுகநாதரின் முதல் மனைவியான இராணி வேலுநாச்சியார் சபதமேற்கிறார். அதற்காக, திண்டுக்கல்லை மையமாகக் கொண்டு ஆட்சி நடத்திவந்த ஹைதர் அலி, அவரது மகன் திப்பு சுல்தான் மற்றும் விருப்பாச்சி கோபால் நாயக்கர் ஆகியோரின் உறுதுணையோடு 8 ஆண்டுகள் தலைமறைவு வாழ்க்கை நடத்திப் பெரும் படையைக் கட்டமைத்து சிவகங்கைச் சீமையை மீட்டெடுத்தார்.உடையாள் ஆடு மேய்க்கும் யாதவ சமுதாய பெண் ஆவார்
# உடையாள்

## உடையாள் பெண்கள் படை

வேலு நாச்சியாரின் போர்ப்படையில் வாள் படை, வளரிப் படை, பெண்கள் படை ஆகிய மூன்றும் பிரதானமானவை. வாள் படைக்கு தலைமை ஏற்றவர் சின்னமருது, வளரிப்படைக்குத் தலைமை ஏற்றவர் பெரியமருது. பெண்கள் படைக்குத் தலைமையேற்றவர் குயிலி.  
குயிலி தலைமையிலான பெண்கள் படைக்கு 'உடையாள் பெண்கள் படை' எனப் பெயர் சூட்டியிருந்தார் இராணி வேலு நாச்சியார். உடையாள் என்பவள் ஒரு மாடு மேய்க்கும் சிறுமி. காளையார் கோவிலில் தன் கணவரைப் பறிகொடுத்த வேலு நாச்சியார் அரியாக்குறிச்சி என்கிற ஊருக்கு அருகில் வரும்போது உடையாள் என்கிற மாடு மேய்க்கும் சிறுமி எதிர்ப் பட்டாள். அவளுக்கு விடை கொடுத்துவிட்டுச் சென்ற வேலு நாச்சியாரைப் பின்தொடர்ந்து வந்த எதிரிகள் உடையாளிடம் வேலுநாச்சியார் சென்ற பாதை குறித்துக் கேட்டபொழுது காட்டிக் கொடுக்க மறுத்தாள். ஆகவே, எதிரிகளால் தலை வேறு முண்டம் வேறாக உடையாள் வெட்டிப் படுகொலை செய்யப்பட்டாள். தமக்காக, தன் நாட்டுக்காக உயிரை ஈந்த உடையாளின் நினைவாகவே வேலுநாச்சியார் குயிலி தலைமையிலான மகளிர் படைக்கு *உடையாள் மகளிர் படை* எனப் பெயர் சூட்டியிருந்தார்.இந்த உடையாள் கொல்லங்குடியை சார்ந்த யாதவ சமூக பெண் ஆவார்.இவர் தான் கொல்லங்குடி வெட்டுடையார் காளியம்மன் இவருக்கு வேலுநாச்சியார் தனது வைர தாலியை காணிக்கையை கொடுத்து உள்ளார்.
# மரக்கதிர்க்குருவி

**மரக்கதிர்க்குருவி** (*Booted Warbler*, *Hippolasis caligata*) மரங்களிடையே பாய்ந்து திரிந்து இரை தேடும் ஒரு கதிர்க்குருவி ஆகும். குருவி வரிசையை சார்ந்தது.
# மரக்கதிர்க்குருவி

## உடலமைப்பு

12 செ.மீ. - உடலின் மேற்பகுதி வெளிர் பழுப்பு நிறமாக இருக்க மார்பும் வயிற்றின் கீழ்ப்பகுதியும் வெளிர்மஞ்சள் நிறமாக இருக்கும். பானை போன்ற வயிறும் வாலின் நுனி சதுரமாகவும் தெளிவான வெளிர்நிற புருவக் கோடும் கொண்டது. பிளித் நாணல் கதிர்குருவி, சைக்சு கதிர்குருவி ஆகிய இரண்டு கதிர்குருவிகளிலிருந்து வேறுபடுத்தி அறிவது கடினம். <u>சிறிய</u>, கருநுனியுடைய அலகு, வாலின் அடிப்பகுதியில் உள்ள சிறகுத்தொகுதி <u>சிறியதாகவும்</u> இருப்பது இதை பிளித் நாணல் கதிர்குருவியிலிருந்து வேறுபடுத்த உதவும் (பிளித் நாணல் கதிர்குருவியின் அலகு சற்று <u>நீளமாக</u> இருக்கும்; வால் அடியிலுள்ள சிறகுத்தொகுதி <u>நீண்டு</u> காணப்படும்)
# மரக்கதிர்க்குருவி

## காணப்படும் பகுதிகள்

செப்டம்பரில் வடக்கேயிருந்து வலசை வரும் இது. ஏப்ரலில் மீண்டும் வடக்கு நோக்கித் திரும்பும். முன் இரண்டையும் போல நீர் வளம் மிக்க புதர்கள் மற்றும் வயல்வெளிகளைச் சார்ந்து திரியாது வறள் நிலங்களில் நிற்கும் கருவேல், வெள்வேல் போன்ற முள் மரங்களிடையே பாய்ந்து திரிந்து இரை தேடும் பழக்கத்தைக் கொண்டது.
# மரக்கதிர்க்குருவி

## உணவு

மரங்களிடையே பாய்ந்து திரிந்து இரை தேடும் பழக்கத்தைக் கொண்டது. மரங்களில் தங்கி வாழும் புழுப்பூச்சிகளுமே இதன் முக்கிய உணவு. இச்சூழல் வேறுபாட்டால் இதனை வேறுபடுத்தி அறியலாம். மரக்கிளைகளை விட்டு வெளிவந்து சிமிழ்களில் தாவியபடி பூச்சிகளைப் பிடிக்கும் வழக்கமும் இதற்கு உண்டு.
# மரக்கதிர்க்குருவி

## இனப்பெருக்கம்

தமிழ்நாட்டில் இனப்பெருக்கம் செய்வதில்லை.
# விக்கிப்பீடியா:Statistics/October 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# விக்கிப்பீடியா:Statistics/weekly/1-Oct-2017
| 115 | 112.135.0.86 | 0 | 1 | 0 | 0 | 0 | 0 | 0 | 1 | 502 |  |
| 116 | திரு(த்தும்)வள்ளுவன் | 0 | 1 | 0 | 0 | 0 | 0 | 0 | 1 | 0 |  |
| 117 | 101.222.255.49 | 0 | 1 | 0 | 0 | 0 | 0 | 0 | 1 | 311 |  |
| 118 | 2405:204:724E:80A8:7884:A180:C21:4D47 | 0 | 1 | 0 | 0 | 0 | 0 | 0 | 1 | 0 |  |
| 119 | 115.160.227.163 | 0 | 1 | 0 | 0 | 0 | 0 | 0 | 1 | 148 |  |
| 120 | அரிஅரவேலன் | 0 | 1 | 0 | 0 | 0 | 0 | 0 | 1 | 0 |  |
| 121 | 112.133.237.208 | 0 | 1 | 0 | 0 | 0 | 0 | 0 | 1 | 0 |  |
| 122 | 113.59.203.133 | 0 | 1 | 0 | 0 | 0 | 0 | 0 | 1 | 12 |  |
| 123 | 42.111.164.191 | 0 | 1 | 0 | 0 | 0 | 0 | 0 | 1 | 14 |  |
| 124 | Drpalanichamy | 0 | 1 | 0 | 0 | 0 | 0 | 0 | 1 | 23 |  |
| 125 | Meesaikaran | 0 | 0 | 0 | 0 | 0 | 0 | 1 | 1 | 0 |  |
| 126 | 2405:204:70CF:6225:79EA:CAFA:B602:CC52 | 0 | 1 | 0 | 0 | 0 | 0 | 0 | 1 | 58 |  |
| 127 | 157.50.11.72 | 0 | 1 | 0 | 0 | 0 | 0 | 0 | 1 | 47 |  |
| 128 | 27.62.225.57 | 0 | 1 | 0 | 0 | 0 | 0 | 0 | 1 | 0 |  |
| 129 | 107.77.214.17 | 0 | 1 | 0 | 0 | 0 | 0 | 0 | 1 | 0 |  |
| 130 | 2.247.250.163 | 0 | 0 | 0 | 0 | 0 | 0 | 1 | 1 | 0 |  |
| 131 | 106.203.90.9 | 0 | 1 | 0 | 0 | 0 | 0 | 0 | 1 | 0 |  |
| 132 | 111.65.36.139 | 0 | 1 | 0 | 0 | 0 | 0 | 0 | 1 | 0 |  |
| 133 | 122.164.78.141 | 0 | 1 | 0 | 0 | 0 | 0 | 0 | 1 | 42 |  |
| 134 | 73.173.230.48 | 0 | 1 | 0 | 0 | 0 | 0 | 0 | 1 | 0 |  |
| 135 | 122.164.130.1 | 0 | 1 | 0 | 0 | 0 | 0 | 0 | 1 | 6 |  |
| 136 | 24.45.172.198 | 0 | 1 | 0 | 0 | 0 | 0 | 0 | 1 | 2 |  |
| 137 | Te750iv | 0 | 1 | 0 | 0 | 0 | 0 | 0 | 1 | 30 |  |
| 138 | தஞ்சை தமிழர்கள் கூட்டமைப்பு | 0 | 0 | 0 | 0 | 0 | 0 | 1 | 1 | 0 |  |
| 139 | நாம் தமிழ் தேசிய கூட்டமைப்பு | 0 | 0 | 0 | 0 | 0 | 0 | 1 | 1 | 0 |  |
| 140 | 2401:DD00:67:0:7210:6FFF:FE50:3F50 | 0 | 1 | 0 | 0 | 0 | 0 | 0 | 1 | 2 |  |
| 141 | 112.134.158.87 | 0 | 1 | 0 | 0 | 0 | 0 | 0 | 1 | 67 |  |
| 142 | Hyacinth | 0 | 1 | 0 | 0 | 0 | 0 | 0 | 1 | 0 |  |
| 143 | SGrabarczuk (WMF) | 0 | 0 | 0 | 0 | 0 | 0 | 1 | 1 | 0 |  |
| 144 | 117.249.166.250 | 0 | 1 | 0 | 0 | 0 | 0 | 0 | 1 | 3 |  |
| 145 | Jarould | 0 | 1 | 0 | 0 | 0 | 0 | 0 | 1 | 6 |  |
| 146 | Sundar | 0 | 0 | 0 | 0 | 0 | 0 | 1 | 1 | 0 |  |
| 147 | PlanespotterA320 | 0 | 1 | 0 | 0 | 0 | 0 | 0 | 1 | 0 |  |
| 148 | 2405:204:708E:D426:0:0:2867:10A1 | 0 | 0 | 0 | 0 | 0 | 0 | 1 | 1 | 0 |  |
| 149 | Senthilthavasi | 0 | 0 | 0 | 0 | 0 | 0 | 1 | 1 | 0 |  |
| 150 | Fahimrazick | 0 | 1 | 0 | 0 | 0 | 0 | 0 | 1 | 97 |  |
| 151 | 86.98.153.18 | 0 | 1 | 0 | 0 | 0 | 0 | 0 | 1 | 22 |  |
| 152 | 101.222.225.113 | 0 | 1 | 0 | 0 | 0 | 0 | 0 | 1 | 0 |  |
| 153 | 117.216.1.48 | 0 | 1 | 0 | 0 | 0 | 0 | 0 | 1 | 6 |  |
| 154 | 27.62.83.33 | 0 | 1 | 0 | 0 | 0 | 0 | 0 | 1 | 0 |  |
| 155 | Sekaran raja | 0 | 1 | 0 | 0 | 0 | 0 | 0 | 1 | 313 | } |
# வளர்மதி (செயற்பாட்டாளர்)

**வளர்மதி** (*Valarmathy*) இந்தியாவிலுள்ள தமிழ்நாட்டின் சேலம் மாவட்டத்தில் வீராணத்தை அடுத்துள்ள பள்ளிகொடுத்தானுார் கிராமத்தில் விவசாயக் குடும்பத்தில் பிறந்தவர். வளர்மதியின் தந்தை பெயர் மாதையன். தாயார் பெயர் கமலா. சமீபத்தில் நெடுவாசல் கிராமத்தில் ஐதரோகார்பன் திட்டத்தை இரத்து செய்யக்கோரி 2017 சூன் 12 ஆம் தேதி சேலம் பெண்கள் அரசு கல்லுாரி வளாகத்தில் துண்டு பிரசுரம் விநியோகம் செய்த காரணத்திற்காக சமூகச் செயற்பாட்டாளர் வளர்மதி கைது செய்யப்பட்டார். சூன் 17 ஆம் தேதி அவர் மீது குண்டர் சட்டத்தின் கீழ் வழக்கு பதிவு செய்யப்பட்டு கோவை மத்திய சிறையில் அடைக்கப்பட்டார். மாணவி வளர்மதி மீது குண்டர் தடுப்புச் சட்டம் பதிவு செய்யப்பட்டதை சென்னை உயர்நீதிமன்றம் இரத்து செய்தது. இதனை அடுத்து அவர் விடுதலை செய்யப்பட்டார். இவர் தமிழ்நாடு பொதுநல மாணவர் எழுச்சி இயக்கத்தின் சேலம் மாவட்ட பொறுப்பாளர் ஆவார். தற்போது பெரியார் பல்கலைக் கழகத்தில் முதுநிலை இதழியல் படித்து வருகிறார். இவர் முன்னதாக அண்ணாமலைப் பல்கலைக்கழகத்தில் இளங்கலை விவசாயம் படித்துள்ளார்.
# பண்ணையடிமை

**பண்ணையடிமை** (Serfdom) முறை என்பது உலகின் பல பகுதிகளில் உள்ள நிலவுடமைச் சமூகத்தில் இருந்த ஒரு அடிமை முறையாகும். இம்முறையில் தமிழகத்தில் அப்போதைய தஞ்சை மாவட்டத்தில் இலட்சக்கணக்கான ஆண்களும் பெண்களும் பண்ணையடிமைகளாக இருந்தனர். அவர்களின் முன்னோர்கள் வாங்கிய கடனுக்கு புரோநோட் என்னும் கடன் பத்திரத்தை எழுதிக் கொடுத்துவிட்டு **சுகந்தை** என்ற பெயருடன் பண்ணையடிமையாக வேலை செய்து வந்தனர். ஒரு நிலவுடைமையாளரிடன் வேலை செய்யும் பண்ணையடிமை அவரிடம் மட்டும்தான் வேலை பார்க்க வேண்டும். அவரது இடத்தில்தான் குடிசை போட்டுத் தங்கியிருக்க வேண்டும். வேறொரு இடத்துக்கோ அல்லது வேறு யாரிடமோ வேலைக்குப் போகக் கூடாது. இந்த பண்ணையடிமைகள் பண்ணையார்களால் பலவிதமான துண்பத்திற்கு ஆளாயினர். இவர்களை மீட்க பொதுவுடமை இயக்கத்தினர் பாடுபட்டனர்.
# விஜய பாஸ்கர்

**விஜயபாஸ்கர்** (*Vijaya Bhaskar*, கன்னடம்: ವಿಜಯಭಾಸ್ಕರ್; 1924–2002) தென்னிந்தியத் திரைப்பட இசையமைப்பாளர் ஆவார். இவர் கன்னடம், தமிழ், தெலுங்கு, மலையாளம், துளு, கொங்கணி உட்பட்ட பன்மொழிகளில் திரைப்படங்களுக்கு இசையமைத்து இருக்கிறார்.  
விஜயபாஸ்கர் வயலின், வீணை, பியானோ ஆகிய இசைக்கருவிகள் வாசிக்கக் கற்றுக் கொண்டார். 50களின் ஆரம்பத்தில் மும்பாய் சென்று மதன்மோகன், நவுசாத்ஆகியோருக்கு இசை குறியீடுகள் எழுதிப் பணியாற்றினார். அவர்களுடைய பல பாடல்களுக்கு இவர் பியானோ இசை வாசித்துள்ளார். பி ஆர் கிருஷ்ணமூர்த்தி என்பவர் இவரைக் கன்னடத் திரைப்படத்தில் இசையமைக்க வாய்ப்பு எடுத்துக் கொடுத்தார். 1953 இல் "ஸ்ரீ ராம பூஜா" திரைப்படத்திற்கு இசையமைத்தார். இந்தித் திரைப்படங்களை பல்வேறு மொழிகளில் மொழிமாற்றம் செய்யப்படும் படங்களுக்கு இசையமைக்கும் வாய்ப்புகள் வந்தன.  
இயக்குநர் புட்டண்ணா கனகலுடன் இணைந்து நிறைய படங்களுக்கு இசையமைத்தார். "நகரபாவு" (தமிழில் ராஜ நாகம் (திரைப்படம்)) பெரும் வெற்றி பெற்றது. நகரபாவு வெற்றிக்கு பிறகு சித்ரமகால் கிருஷ்ணமூர்த்தி மூலம் தமிழுக்கு வந்தார். ஸ்ரீதர், எஸ். பி. முத்துராமன், கே. பாலச்சந்தர் படங்களுக்கு இசையமைத்து தமிழகத்திலும் பிரபலமானார். ஏழு முறை சிறந்த கன்னட இசையமைப்பாளருக்கான விருதை வென்றுள்ளார்.
# விஜய பாஸ்கர்

## இசையமைத்த தமிழ்ப் படங்கள்

- அன்பே தெய்வம்
- ஆடு புலி ஆட்டம்
- ஆண்பிள்ளை சிங்கம்
- அரபு நாட்டு அழகி (இந்தி மொழிமாற்றம்)
- அவள் ஒரு அதிசயம்
- காலேஜ் ரௌடி (கன்னட மொழிமாற்றம்)
- எங்களுக்கும் காதல் வரும்
- எங்கம்மா சபதம்
- ஹனுமான் பாதாள விஜயம்
- நகரத்தில் ஜிம்போ (இந்தி மொழிமாற்றம்)
- காலமடி காலம்
- காலங்களில் அவள் வசந்தம்
- கல்யாணமாம் கல்யாணம்
- குறிஞ்சி மலர் (கன்னட மொழிமாற்றம்)
- மாலை சூடவா
- மயங்குகிறாள் ஒரு மாது
- மோகம் முப்பது வருஷம்
- ஜிம்போ (இந்தி மொழிமாற்றம்)
- ஒளிமயமான எதிர்காலம்
- ஒரு கை பாப்போம்
- பேர் சொல்ல ஒரு பிள்ளை
- ராஜாவுக்கேற்ற ராணி
- சதி சுலோச்சனா (இந்தி மொழிமாற்றம்)
- சௌந்தர்யமே வருக வருக
- ஸ்ரீ ராம பக்த ஹனுமான் (இந்தி மொழிமாற்றம்)
- தப்பு தாளங்கள்
- தொட்டதெல்லாம் பொன்னாகும்
- உங்கவீட்டு கல்யாணம்
- உங்கள் விருப்பம்
- உன்னைத்தான் தம்பி
- உறவு சொல்ல ஒருவன்
- வீர கதோத்கஜன் (இந்தி மொழிமாற்றம்)
- யாருக்கு மாப்பிள்ளை யாரோ
- சூறாவளி
- மாமியார் வீடு
- நீதியா நியாயமா
# விஜய பாஸ்கர்

## இசையமைத்த சில புகழ்பெற்ற பாடல்கள்

- *மணமகளே உன் மணவறைக்கோலம்* (காலங்களில் அவள் வசந்தம், வாணி ஜெயராம்)
- *பாடும் வண்டே பார்த்ததுண்டா* (காலங்களில் அவள் வசந்தம், வாணி ஜெயராம்)
- *அன்பு மேகமே* (எங்கம்மா சபதம், எஸ். பி. பாலசுப்பிரமணியம், வாணி ஜெயராம்)
- *சம்சாரம் என்பது வீணை* (மயக்குகிறாள் ஒரு மாது - எஸ்பிபி - கண்ணதாசன்)
- *ஒரு புறம் வேடன்* (மயக்குகிறாள் ஒரு மாது - எஸ்பிபி & வாணி ஜெயராம் - கண்ணதாசன்)
- *வரவேண்டும் வாழ்க்கையில் வசந்தம்* (மயக்குகிறாள் ஒரு மாது, கே. ஜே. ஜேசுதாஸ் - கண்ணதாசன்)
# புவியீர்ப்பு விளக்கு

**புவியீர்ப்பு விளக்கு (GravityLight)** என்பது புவியீர்ப்பு விசையைக் கொண்டு இயங்கும் விளக்கு ஆகும். இது டிசிவாட் (Deciwatt) என்ற நிறுவனத்தால் வடிவமைக்கப்பட்டு வளர்ந்துவரும் நாடுகள் அல்லது மூன்றாம் உலக நாடுகளில் மண்ணெய் விளக்குக்கு மாற்றாக பயன்படுத்தப்படுகிறது. இந்த விளக்கு ஆறு அடி உயரத்தில் பொருத்தப்படும். அதோடு சேர்ந்து இழுக்க ஒரு சக்கமும் அதில் கயிறும் கட்டப்படும். இதன் அடியில் இரு பைகள் பொருத்தப்பட்டிருக்கும். இந்தப் பையில் சுமார் 12 கிலோ எடை உள்ள பொருட்களை வைக்க வேண்டும். இதில் சக்கரம் பொருத்தப்பட்டுள்ளதால், அதன் உதவியுடன் எடையை மேலே இழுக்கலாம். எடை மேலே சென்றதும், விளக்கு எரியும். எடை மேலே இருக்கும்வரை சுமார் 30 நிமிடங்கள் விளக்கு தொடர்ந்து எரியும்.
# புவியீர்ப்பு விளக்கு

## நிதி மற்றும் அபிவிருத்தி

புவியீர்ப்பு விளக்கு முதன் முதலில் இண்டிகோகோவின் (IndieGoGo) பிரச்சாரத்துடன் 2013 சனவரி 15 இல் $ 399,590 நிதி மூலம் 6219 பயனாளர்களுக்கு வழங்கப்பட்டது.  
இரண்டாவது இண்டிகோகோ பிரச்சாரமான புவியீர்ப்பு விளக்குக 2; ஆப்பிரிக்காவில் தொடங்கப்பட்டு 2015 சூலை 18 நிறைவுற்றது. இதை கென்யாவில் உற்பத்தி செய்வதற்காக மேம்பட்ட வடிவமைப்பைக் கொண்டிருந்தது.  
மார்டின் ரிட்ஃபர்டு மற்றும் ஜிம் ரீவ்ஸ் ஆகியோர் நான்கு ஆண்டுகள் புவியீர்ப்பு விளக்கு திட்டத்தில் பணிபுரிந்தனர்.
# புவியீர்ப்பு விளக்கு

## இயக்கம்

இதை பயன்படுத்துவதற்கான செலவு என்பது ஒரு முறை செலவு மட்டும் ஆகும். பின்னர் இதைப் பயன்படுத்த எந்த எரிபொருள் செலவும் இல்லை. உயரத்தில் பொருத்தப்பட்டுள்ள புவியீர்ப்பு விளக்கோடு சேர்ந்து இழுக்க ஒரு சக்கரத்தையும் கயிறையும் கட்டி, இதன் அடியில் இரு பைகள் பொருத்தப்பட்டிருக்கும். இந்தப் பையில் சுமார் 20 பவுண்டுகள் ( 10 கிலோ கிராம்) எடை உள்ள பொருட்களை வைக்க வேண்டும். இதில் சக்கரம் பொருத்தப்பட்டுள்ளதால், அதன் உதவியுடன் எடையை மேலே இழுக்கலாம். எடை மேலே சென்றதும், எடையானது மெதுவாக கீழே இறங்கத் தொடங்கும் இது இறங்க எடுத்துக்கொள்ளும் நேரமான 25 நிமிடம்வரை அதன் சக்கர அமைப்பில் பொருந்தியுள்ள மின்னாக்கியில் உற்பத்தியாகும் மின்சாரத்தின் உதவியுடன் எல்ஈடி விளக்கு எரியும். எடை கொஞ்சம் கொஞ்சமாக கீழே இறங்கி வந்ததும் விளக்கு அணைந்துவிடும். எடையை மீண்டும் மேலே இழுத்தால் விளக்கு மேலும் 25 நிமிடங்களுக்கு எரியும்.
# புவியீர்ப்பு விளக்கு

## ஊடகங்களில்

டைம் பத்திரிகையானது 2013 ஆம் ஆண்டின் 25 சிறந்த கண்டுபிடிப்புகளில் ஒன்றாக புவியீர்ப்பு விளக்கைக் குறிப்பிட்டுள்ளது.
# இந்திய வெண்தொண்டைச் சில்லை

**இந்திய வெண்தொண்டைச் சில்லை** (*Indian silverbill *or* white-throated munia*) என்பது இந்தியத் துணைகண்டத்தில் காணப்படும் பசாரிபார்மிசு வரிசையினைச் சார்ந்த பறவைச் சிற்றினம் ஆகும். இது ஆப்பிரிக்கச் சில்லையுடன் நெருங்கியத் தொடர்புடையது. இந்த குருவியினமானது மத்திய கிழக்கு மற்றும் இந்திய துணைக்கண்டத்தின் வறண்ட பகுதிகளில் வசிகத்து இனப்பெருக்கம் செய்யக்கூடியது. இது உலகின் பல பகுதிகளிலும் அறிமுகப்படுத்தப்பட்டுள்ளது. சில பகுதிகளில் இவை நன்கு தங்களுடைய எண்ணிக்கையினை மேம்படுத்தியுள்ளன. இவை புல்வெளி மற்றும் குறுங்காடு போன்ற வாழ்விடங்களில் சிறிய மந்தைகளாக இரையினைத் தேடி உண்ணுகின்றன.
# இந்திய வெண்தொண்டைச் சில்லை

## வகைப்பாட்டியல்

வெண்தொண்டைச் சில்லை 1758-ல் சுவீடன் நாட்டு இயற்கை ஆர்வலர் லின்னேயஸால் சிஸ்டமா நேச்சுரேயின் பத்தாவது பதிப்பில் விவரிக்கப்பட்டது. இவர் *லோக்சியா* பேரினத்தில் இச்சிற்றினத்தை வைத்தார். இதனை *லோக்சியா மலபாரிகா* என்ற இருசொல் பெயரால் அழைத்தார். குறிப்பிட்ட அடைமொழி இந்தியாவின் மேற்குக் கடற்கரையில் உள்ள மல்பார் பகுதியிலிருந்து வந்தது என்பதை தெரிவிக்கின்றது. லின்னேயஸ் இந்த இந்தியாவில் மட்டுமே காணப்படுவதாக குறிப்பிட்டார். ஆனால் இது 1926-ல் ஈ. சி. இசுடூவர்ட் பேக்கரால் மலபார் பகுதியில் மட்டுமே காணப்படுவதாக கூறப்பட்டது. 1862-ல் லுட்விக் ரெய்சென்பாக் அறிமுகப்படுத்திய *யூடிசு* பேரினத்தில் ஆப்பிரிக்க வெண்தொண்டைச் சில்லையுடன் இந்திய வெண்தொண்டைச் சில்லை வகைப்படுத்தப்பட்டது. இந்த இனத்தில் எவ்வித துணையினமும் இல்லை.
# இந்திய வெண்தொண்டைச் சில்லை

## வாழிடமும் பரவலும்

இது வறண்ட திறந்த புதர், தரிசு நிலம் மற்றும் பயிர்ச்செய்யப்படும் இடங்களில், சில நேரங்களில் தண்ணீருக்கு அருகில் வாழ்கின்றது. முக்கியமாக சமவெளிகளில் காணப்பட்டாலும், சில இமயமலைப் பகுதிகளில் சுமார் 1200 மீட்டர் வரை காணப்படுகின்றன. இது பாக்கித்தான், நேபாளம், வங்களாதேசம், இந்தியா, இலங்கை, ஈரான் மற்றும் இசுரேலில் வாழ்கிறது. இது தற்செயலாக உலகின் பல பகுதிகளில் அறிமுகப்படுத்தப்பட்டது. அறிமுகப்படுத்தப்பட்ட நாடுகளான ஜோர்டான், இஸ்ரேல், குவைத், ஓமன், போர்ட்டோ ரிக்கோ, கத்தார், சவுதி அரேபியா, எகிப்து தன்னை நிலைநிறுத்தியுள்ளது. 2019 முதல் அமெரிக்கா, விர்ஜின் தீவுகள் (ஒருவேளை அழிந்து போகலாம்) மற்றும் நைஸ் (தெற்கு) ஆகிய நாடுகளிலும் அறிமுகப்படுத்தப்பட்டு நிலைநிறுத்தியுள்ளது.
பெரும்பாலும் ஓரிடத்தில் வாழக்கூடியன் என்ற போதிலும், சில பருவகாலங்களில் இடம் பெயருகின்றன.
# இந்திய வெண்தொண்டைச் சில்லை

## உடலமைப்பு

முதிர்சியடைந்த இந்திய வெண்தொண்டைச் சில்லை 11-11.5செமீ நீளம் முடையது. கூம்பு வடிவ வெள்ளி-சாம்பல் அலகினையும், பழுப்பு மேல் பகுதி, வெள்ளை அடிப்பகுதி, பஃபி பக்கவாட்டுகள் மற்றும் கருமையான இறக்கைகளை கொண்டுள்ளது. வால் கருப்பு மற்றும் இறக்கைகள் இருண்ட நிறத்துடன் வெள்ளை நிறத்தில் இருக்கும். பாலினங்கள் ஒரே மாதிரியானவை, ஆனால் முதிர்ச்சியடையாதவர்களுக்கு எருமையின் அடிப்பகுதி மற்றும் குறுகிய வால் உள்ளது. இறகுகளின் நீளம் மையத்திலிருந்து வெளிப்புறமாக குறைவதால் வால் சுட்டிக்காட்டப்படுகிறது. இது விதைகளை உண்ணும். ஆனால் பூச்சிகளையும் உண்ணக்கூடியது.
# இந்திய வெண்தொண்டைச் சில்லை

## உணவு

சுமார் 50 வரையிலான எண்ணிக்கையில் குழுவாகப் புல்நிலங்கள், கள்ளி வேலிகள் ஆகியவற்றில் எறும்புகளையும் பூச்சிகளையும் இரையாகக் கொள்வதோடு சோளம், நெல், புல்பூண்டின் விதைகள் ஆகியவற்றையும் உணவாக கொள்கின்றது. **சிப்** எனவும் **சிர்ப்** எனவும் குரல் கொடுக்கும்.
# இந்திய வெண்தொண்டைச் சில்லை

## இனப்பெருக்கம்

ஆண்டுதோறும், திசம்பர் முதல் மே முடிய புல்லால் பந்து வடிவில் சிறிய குழாய் அமைப்புடைய பக்கவாயிலோடு கூடு அமைத்து 4 முதல் 8 முட்டைகள் இடும். பறவைகளின் தூவிகளால் கூட்டை மெத்தென்று ஆக்கும். பருத்தி பயிராகும் பகுதிகளில் பஞ்சினைப் பயன்படுத்தி கூடமைக்கும். இக்கூடுகள் தரையிலிருந்து 2 முதல் 3 மீட்டர் உயரத்தில் இலந்தை, கருவேல், துரட்டி, சதுரக் கள்ளி முதலிய முள்ளோடு கூடிய புதர்களில் அமைந்திருக்கும்.
# மாடல மறையோன்

**மாடலன்** என்னும் பெயர் கொண்ட மறையோன் ஒருவனைச் சிலப்பதிகாரம் **மாடல மறையவன்** என்று குறிப்பிடுகிறது. இவன் மறை ஓதுபவன். **தலைச்செங்கானம்** என்னும் ஊரினன். குமரித் துறையில் நீராடிவிட்டுத் தன் ஊருக்குத் திரும்பும்போது மதுரைப் புறஞ்சேரியில் கவுந்தியடிகளைக் காண வருகிறான். அவனைக் கண்டு கோவலன் வணங்குகிறான்.
# தண்ட நாயக்கர்கள்

மகாமண்டலேசுவரர் தண்டநாயகர் எனப்படுவார். குறைந்த மதிப்புள்ள காசுகளை இவர் வெளியிடமுடியும். சட்டம்-ஒழுங்கு நிருவாகப் பொறுப்பும் வரிவிதிப்பு-வரித்தள்ளுபடி செய்வதற்கான உரிமையும் இவருக்கு உண்டு. இவர் அரசின் நேரடிப் பிரதிநிதி. பேரரசருக்குத் திறை செலுத்தத் தேவையில்லை. மகா மண்டலேசுவரர்கள் பேரரசரால் இடமாற்றம் செய்யப்படுவர்.
விஜயநகர அரசர்கள் நாட்டிலுள்ள நிலமனைத்தும் நாடாளும் மன்னர்க்கே உரியது என்ற கொள்கை உடையவர்கள். (இது தமிழகத்தில் ஏற்கனவே நிலவி வந்த தனிநபருக்கு உரிமையுள்ளதும் தத்தம் இரத்த உற்வுகளுக்குள் மட்டுமே பரிமாற்றம் செய்துகொள்ளத் தக்கதுமான காணியாட்சி முறைமைக்கு முற்றிலும் மாறுபட்டது.) விஜயநகர அரசர்கள் தமக்கு நம்பிக்கையான படைத்தலைவர்களுக்கு நிலங்களை வழங்கினர். இவ்விதம் பெற்றவர்களே அமர நாயக்கர்கள். அமர நாயக்கர் என்பதற்கு ஆயிரம் காலட்படைத் தலைவர் என்பது பொருள். இவர்கள் குறிப்பிட்ட ஒரு தொகையினை ஆண்டுதோறும் அரசருக்கு வழங்க வேண்டும் இதுவே திறை. மட்டுமின்றி போர்க்காலங்களில் நாயக்கர்கள் குறிப்பிட்ட எண்ணிக்கையுள்ள காலட்படை, குதிரைப்படை , யானைகள் முதலானவற்றை அரசருக்கு அளிக்கவேண்டும். நாயக்கர்கள் இடமாற்றம் செய்யப்படுவதில்லை.பேரரசர் கிருஷ்ண தேவராயர் காலத்திலேயே (கி.பி.1529) மகாமண்டலேசுவரருக்குப் பதிலாக நாயக்கர் முறை தோன்றியது.
கருநாடகப் போசள (ஹொய்சள) அரசர்களில் வீரசோமேசுவரன் ஒருவன். இவனது ஆட்சிக்காலம் கி.பி. 1234-1264 என்னும் குறிப்புள்ளது. இவனது மகன் மூன்றாம் நரசிம்மன். இவனது ஆட்சிக்காலம் கி.பி. 1263-1292. கருநாடகத்தில் மைசூரை அடுத்துள்ள இன்றைய குண்ட்லுப்பேட்டைப் பகுதி முன்னாளில் தெற்கணாம்பி என்னும் பெயரில் இருந்தது. அதன் உட்பிரிவான பதிநால்கு நாட்டின் தலைவர்களாக இந்தத் தண்ட நாயக்கர்கள் ஆட்சிசெய்தனர்.  
தண்டநாயக்கர்கள் பற்றிய பிற கல்வெட்டுகள் அவிநாசி, கொழுமம், பாப்பினி ஆகிய ஊர்களின் கோயில் கல்வெட்டுகளில் காணப்படுகின்றன.
# தண்ட நாயக்கர்கள்

## அவிநாசிக் கல்வெட்டு- க.வெ.எண். 189. AR 1909

அவிநாசிக்கோயிலில், மாதப்ப தண்டநாயக்கன் தன் பெயரால் இம்மடி இராகுத்தராயன் சந்தி என்னும் ஒரு சந்திப்பூசையையும், இம்மடி இராகுத்தராயன் திருநாள் என்னும் வைகாசி விசாகத் திருநாள் விழாவினையும் ஏற்படுத்தி அவை நடந்தேறக் கரைவழி நாட்டில் இருக்கும் தென்பள்ளி நத்தம் என்னும் சிதகரகண்ட நல்லூரைக் கொடையாக அளிக்கிறான். கரைவழி நாடு என்பது இன்றுள்ள உடுமலை, கொழுமம் பகுதிகளைக்குறிக்கும். தென்பள்ளி நத்தம் என்னும் இயற்பெயர் அமைந்த ஓர் ஊரைத் தன் பெயரால் சிதகரகண்டநல்லூர் எனப்பெயரிட்டுக் கொடையாக அளிக்கிறான். மேலும், அவிநாசியில் 2000 பணம் இட்டு புக்கொளியூர்க் குளம் வெடடுவித்து, குளத்தால் வந்த வருவாயை மேற்படி சந்திக்கும் திருநாளுக்கும் செலவிடுகிறான். அவிநாசியில் தாமரைக்குளம், சங்கமன் குளம் ஆகிய இரு குளங்கள் இன்றும் உண்டு. அவற்றில் சங்கமன் குளம் நாயக்கர் காலத்தில் வெட்டப்பட்டது என வேறொரு கல்வெட்டின்மூலம் அறியப்படுகிறது. எனவே, தாமரைக்குளம் என்பது மாதவப்பெருமாள் வெட்டுவித்த புக்கொளியூர்க் குளம் என்பதில் ஐயமில்லை. அதற்கேற்ப இக்குளத்துக்கருகில் இருக்கும் மடம் ஒன்று புக்கொளியூர் மடம் என்று இன்றுவரை அழைக்கப்பட்டுவருவதைச் சான்றாகக் கருதலாம். கல்வெட்டின் காலம் கி.பி. 1322. இக்கல்வெட்டில், மூன்றாம் வீரவல்லாளனின் மேலாண்மையின்கீழ் மாதப்ப தண்டநாயக்கன் இருப்பது புலப்படுகிறது. கல்வெட்டின் தொடக்கப்பகுதியிலேயே வீரவல்லாளன் பெயர் குறிப்பிடப்பெறுகிறது.
=====கல்வெட்டின் பாடம்=====:
ஸ்வஸ்திஸ்ரீ ஸ்ரீமந் ப்ரதாபச்சக்ரவத்தி போசள புஜபல வீரவல்லாள தேவற்கு
செல்லாநின்ற சகரயாண்டு ஆயிரத்திருனூற்றுநாலில் ஸ்வஸ்திமந் மடிகோலய குல கமள மார்த்தாண்ட இம்மடி
இராகுத்தராய சிதகரகண்ட ஸ்வஸ்திஸ்ரீமனு மஹாப்ரதாந இம்மடி இராகுத்தராயன்
பெருமாள் தண்ணாயக்கர் குமாரன் மாதப்ப தண்ணாயக்கன் திருப்புக்கொளியூர்
அவினாசியாளுடைய நாயனாற்கு நாம் விட்ட இம்மடி இராகுத்தராயன் சந்தி உதித்து பன்னிரண்டாநாழிகையில்
சந்தி ஒன்றுக்கு கோயிற் காலால் பதக்கு அரிசி அமுதுபடி தனால் வந்த சாத்துப்படி பூச்சுப்படி பல
விஞ்சனமும் கொண்டு ஸமாராதனை பண்ணவும் இம்மடி இரா(குத்த)ராயன் திருநாள் வைகாசி விசாகம்
தித்தமாக் திருநாள் எழுந்தருளிப் ப்போதவும் இதுக்கு இன்னாயனார் தேவதானமா(ன நில)த்தில் நத்தமாய்க்கித் தென்பளி நத்தமான
சிதகரகண்டநல்லூ(ர்) நாம் நாயனார்க்கு விட்டு குடியேற்றிந இவ்வூர்இவ்வூரில் முதலுள்ளதும் நாம் புக்கொளியூர்(க்)குளம் வெட்ட இரண்டாயிரம் பணம் இட்டுவெட்டிவிக்கையில்
# தண்ட நாயக்கர்கள்

## அவிநாசிக் கல்வெட்டு- க.வெ.எண். 793/2003. (கோவை மாவட்டக் கல்வெட்டுகள்)

மாதப்ப தண்ணாயக்கரின் இளைய மகன் சிங்கய தண்ணாயக்கர் அவிநாசிக் கோயிலில் தன் தந்தை ஏற்படுத்திய சிதகரகண்டன் சந்திக்கும், திருநாளுக்கும், நித்த நிமந்தங்களுக்கும் கரைவழி நாட்டிலிருக்கும் ஓர் ஊரை இறையிலி தேவதானமாக அளிக்கிறான். கல்வெட்டின் காலம் தெரியவில்லை; போசள அரசனின் மேலாண்மைக் குறிப்பும் இல்லை.  
##### கல்வெட்டுப்பாடம்
ஸ்வஸ்திஸ்ரீ மகபிரதானி இம்மடி (இராகு)த்தராயன் சிங்கய தண்ணாயக்கர் அவிநாசி
ஆளுடையார் கோயில் தானத்தார்க்கு நம் ஓலை குடுத்த தன்மமாவது நாயனார்
அவிநாசி யாளுடையார்க்கு சிதகரகண்டன் சந்திக்கும் (சி)தக(ர)கண்டன்
திருநாளுக்கும் நித்த நிமந்தங்க(ளுக்கு)ம் உடலாக கரைவழி நாட்டு இறையிலி (தே)வதானமாக குடுத்தோம் இவ்வூர்  
##### கொழுமம் கல்வெட்டு க.வெ.எண். 159. AR 1909
கொழுமம் சோழீசுவரர் கோயிலில் உள்ள இக்கல்வெட்டு, மாதப்ப தண்டநாயக்கனின் மகன் கேத்தய தண்டநாயக்கன் கரைவழி நாட்டின் ஒட்டைக்குமிண்டான் என்னும் ஊரில் உள்ள நிலத்தைப் பிராமணர்க்குக் கொடைகொடுத்த செய்தியைக் கூறுகிறது. இவ்வூரின் இயற்பெயர் தென்மூர். தண்டநாயக்கர்களின் ஒரு விருதுப்பெயரான ஒட்டைக்குமிண்டான் என்னும் பெயரால் வழங்கியது. கல்வெட்டின் காலம் கி.பி. 1343.  
##### கல்வெட்டுப்பாடம்
சுபமஸ்து ஸ்வஸ்திஸ்ரீ சகாப்தம் 1265 மேல் செல்லாநின்ற ஸுபாநு சம்வத்ஸரத்து
ஸ்வஸ்திஸ்ரீ சிதகரகண்ட முடீகுலய
கமலமார்த்தாண்ட நீலகிரி சாதாரணன் ஸ்ரீமனு மஹாப்ரதாந மாதப்ப
தெண்ணாஆயக்கர் கேஷ்ட குமாரரான ஸ்ரீமனு மஹாப்ரதானந் கேத்தய
யக்கற்கு விஜயாத்புதயங்களாகவும் நம்முடைய சகலாபீஷ்ட ப்ராமணற்க்கு
பத்ரசாஸந
# தண்ட நாயக்கர்கள்

## கொழுமம் கல்வெட்டு- க.வெ.எண். 158. AR 1909

கொழுமம் சோழீசுவரர் கோயிலில் உள்ள இக்கல்வெட்டு, மாதப்ப தண்டநாயக்கனின் மகன் கேத்தய தண்டநாயக்கன், மாதவச் சதுர்வேதிமங்கலம், தென்னவதரையச் சதுர்வேதிமங்கலம் ஆகிய இரு சபையினர்க்குக் கொடையாக நிலக்கொடை அளிக்கிறான். கொடை தன் நலத்துக்கும், தன் தம்பியான சிங்கயனின் வெற்றிக்கும் உயர்வுக்கும் வேண்டி அளிக்கப்படுகிறது. கொடை நிலம் கரைவழி நாட்டின் அகரம்புத்தூரைச் சேர்ந்தது. கல்வெட்டின் காலம் கி.பி. 1345. கல்வெட்டில் போசள அரசரின் மேலாண்மைக் குறிப்பில்லை.  
##### கல்வெட்டுப்பாடம்
1ஸ்வஸ்திஸ்ரீ சகாப்தம் 1267 மேல் செல்லாநின்ற பார்த்திவ சம்வத்ஸரத்து
மாதப்பதண்டநாயக்கர் ஜ்யேஷ்டகுமாரன் ஸ்ரீமனு மஹாப்ரதானந் கேத்தய
தண்டநாயக்கன் னம்முடைய சகலாபிஷ்டஸித்யர்த்தம் மாதவச் சதுர்வேதி
மங்கலத்து மஹாஜநங்களுக்கும் தென்னவதரைய சதுர்வேதிமங்கலத்து மஹா
ஜநங்களுக்கும் பத்ரசாஸநங் குடுத்தபடி கரைவழிநாட்டு ஒட்டைக்குமிண்டானில்
# தண்ட நாயக்கர்கள்

## பாப்பினிக் கல்வெட்டு- க.வெ.எண். 293/2004. (ஈரோடு மாவட்டக் கல்வெட்டுகள்)

காங்கயம் வட்டத்திலுள்ள பாப்பினியில் இருக்கு ஒரு தனிக்கல்லில் பொறிக்கப்பட்ட கல்வெட்டு, காங்கய நாட்டார் நீலகிரி சாதாரன் கோடையில் (இருக்கும்) நாயனார் மாதவப்பெருமாளுக்குப் பாப்பினி ஊரைக் கொடையாக அளிக்கிறார்கள். பாப்பினி ஊரின் பழம்பெயர் கொங்கரமாரி மாதவநல்லூர். கொங்கரமாரி என்பது தன்டணாயக்கர்களின் விருதுப்பெயர்களுள் ஒன்று என அறிகிறோம். இக்கல்வெட்டில் டணாயக்கன் கோட்டை பற்றிய நேரடிக்குறிப்பு காணப்படுகிறது. டணாயக்கன் கோட்டையின் வேறொரு பெயர் நீலகிரி சாதாரன் கோட்டை. கல்வெட்டில் அரசர் குறிப்பில்லை. காலக்குறிப்புமில்லை.  
##### கல்வெட்டின் பாடம்  
ஸ்வஸ்திஸ்ரீ நீலகிரி சாதாரன் கோட்டையில் நாயனார் ஸ்ரீ மாதவப்பெருமாளுக்குக் காங்கய னாட்டார் திருவிடையாட்டமாக விட்ட பாற்பனியான கொங்கரமாரி மாதவ நல்லூர்  
##### முடிவுரை
டணாயக்கன் கோட்டை, வரலாற்று முதன்மை பெற்ற ஒன்று. போசளர் (ஹொய்சளர்) காலத்தில் கட்டப்பட்ட இக்கோட்டையும், கோட்டைப்பகுதியில் இருந்த சோமேசுவரர் கோயிலும் கி.பி. 1310 ஆண்டளவில் முகம்மதியப் படைத்தாக்குதலுக்கு உள்ளாயின என்றும், முகமதியத் தாகுதல்களிலிருந்து மீண்ட போசளர் கோட்டையையும், கோயிலையும் புதுப்பித்தனர் என்றும் புதுப்பித்தல் பணியை மேற்கொண்டவன் பல்லய தண்டநாயக்கன் என்றும் கூறப்படுறது. இவனுக்கு வலிய தண்டநாயக்கன் என்னும் பெயரும் உண்டு. தொல்லியல் துறையின் 1920-ஆம் ஆண்டின் ஆண்டறிக்கையில், கி.பி. 1310 ஆண்டளவில் முகம்மதியரின் தொடர்த் தாக்குதல்களால் கருநாடகத்தில் போசள அரசு சிதறுண்டபோது மூன்றாம் வீர வல்லாளன் (1292-1342), தமிழகத்தில் கொங்குமண்டலத்தின் ஒருமூலையில் தன் மேலாண்மையை நிலைநிறுத்தினான் என்னும் குறிப்பு உள்ளது. இவ்விரு தரவுகளையும் கொண்டு, டணாயக்கன் கோட்டை கி.பி. 1310 ஆண்டளவிலேயே இருந்துள்ளது என்று கருத வாய்ப்புள்ளது. எனில், கோட்டை எழுநூறு ஆண்டுகள் பழமைகொண்டது எனலாம்.  
மாதப்ப தண்டநாயக்கன் மூன்றாம் வீரவல்லாளன் காலத்தில் டணாயக்கன் கோட்டையை நிறுவினான். மூன்றாம் நரசிம்மன் (கி.பி. 1263-1292) தன் ஆட்சிக்காலத்தில் தன் தந்தை பெயரால் சோமேசுவரன் கோவிலைக்கட்டினான் என்று வரலாற்றுக் குறிப்பு கூறுகிறது. பவானிசாகர் அணைப்பகுதியில் மூழ்கிப்போன கோயில்களுள் இக்கோயிலும் ஒன்று எனக்கருதலாம்
# கல் நாதசுவரம்

**கல் நாதசுவரம்** கல்லால் ஆன நாதசுவரம் ஆகும்.
# கல் நாதசுவரம்

## காலம்

இந்த கல் நாதசுவரம் கும்பகோணம் கும்பேஸ்வரர் கோயிலில் உள்ளது. இக்கோயிலின் பண்பாட்டுப் பெட்டகங்களில் ஒன்றாக இந்த கல் நாதசுவரம் கருதப்படுகிறது. பல நூறு ஆண்டுகளுக்கு முன்பு இந்த கல் நாதசுவரம் அமைக்கப்பட்டது.
# கல் நாதசுவரம்

## அமைப்பு

சாதாரண நாதசுவரத்ப் போல ஆறு பங்கு எடையுடையது. மூன்று கிலோ எடையுள்ள இந்த நாதசுவரம் இரண்டரை அடி நீளமுடையதாகும்.
# அச்சம்தவிர்த்தான்

**அச்சம்தவிர்த்தான்** என்பது ஸ்ரீவில்லிபுத்தூர் தாலுகாவிற்கு உட்பட்ட ஒரு வருவாய் கிராமம் மற்றும் ஊராட்சி ஒன்றியமும் ஆகும்.
# அச்சம்தவிர்த்தான்

## பெயர்க்காரணம்

பண்டைய காலங்களில் இப்பகுதியில் வாழ்ந்த போர்வீரர்கள் தங்களுடைய வாழ்வின் முதல் போரின் போது இங்கே வந்து பற்பல பயிற்சிகளை மேற்கொண்டு, தங்களுடைய அச்ச உணர்வினை போக்கி கொள்வதற்கான பயிற்சி களமாக இப்பகுதியை பயன்படுத்தி வந்த காரணத்தால் இவ்வூர் இப்பெயர் பெற்றது என வரலாற்று ஆசிரியர்கள் குறிப்பிடுகின்றனர்.  
அச்சம்தவிர்த்தான் ஊராட்சியின் கீழ் இருக்கும் குக்கிராமங்களில் குறிப்பிடத்தக்கவை
- மேல கோடாங்கிப்பட்டி
- கீழ கோடாங்கிப்பட்டி
- மேலூர்  
சில வருடங்களுக்கு முன்பு இருந்ததை விட தற்போது இங்குள்ள பள்ளிகள் குறிப்பிடத்தக்க முன்னேற்றத்தை அடைந்துள்ளன என்று அவற்றை ஆய்வு செய்த அதிகாரிகள் குறிப்பிட்டுள்ளனர்.
# மேல கோடாங்கிப்பட்டி

**மேல கோடங்கிப்பட்டி** என்பது விருதுநகர் மாவட்டம் ஸ்ரீவில்லிபுத்தூர் தாலுகாவில் அமைந்துள்ள அச்சம்தவிர்த்தான் ஊராட்சியின் கீழ் இயங்கும் ஒரு குக்கிராமம் ஆகும்.  
- ஸ்ரீவில்லிபுத்தூரில் இருந்து 13கி.மீ. தொலைவிலும்,
- அச்சம்தவிர்த்தானில் இருந்து 2கி.மீ.தொலைவிலும் இது அமைந்துள்ளது.  
வழியெங்கிலும் காணப்படும் வயல்வெளிகளும், சிறப்பாக நடைபெறும் திருவிழாக்களும் தன இவ்வூரின் சிறப்பு.  
மிகவும் பிரசித்தி பெற்ற தமிழரின் வீர விளையாட்டுகளான கிடா சண்டை மற்றும் கோழிச்சண்டையும் இவ்வூரில் விளையாடப்படும் விளையாட்டுக்கள் ஆகும்.  
அருள்மிகு ஸ்ரீ சக்கதேவி திருக்கோவில், அருள்மிகு காளியம்மன் திருக்கோவில் மற்றும் அருள்மிகு அய்யனார் திருக்கோவில் ஆகியன இவ்வூரின் காணப்படும் புகழ்பெற்ற கோவில்களாகும்.
# இந்தியத் தொல்லியல் துறையின் அருங்காட்சியகங்கள்

**இந்தியத் தொல்லியல் துறையின் அருங்காட்சியகங்கள்**, இந்தியத் தொல்லியல் ஆய்வகத்தின் முதல் **தொல்பொருள் அருங்காட்சியகம்**, பிரித்தானிய இந்தியாவின் ஆசிய சமூக நிறுவனத்தினரால், 1814ல் கொல்கத்தா வில்லியம் கோட்டையில் இந்தியாவில் கம்பெனி ஆட்சியின் போது நிறுவப்பட்டது.  
இந்தியத் தொல்லியல் ஆய்வகத்தின் முதல் தலைமை இயக்குநர் சர் அலெக்சாண்டர் கன்னிங்காம் தலைமையிலான அகழ்வாய்வுவில் கண்டுடெத்த தொல்பொருட்களைக் கொண்டு, *சர் ஜான் மார்ஷல்* எனும் தொல்லியல் அறிஞர், சாரநாத் (1904), ஆக்ரா (1906), அஜ்மீர் (1908), தில்லி செங்கோட்டை (1909), பிஜப்பூர் (1912), நாளந்தா (1917) மற்றும் சாஞ்சி (1919) போன்ற இடங்களில் பிரித்தானிய இந்திய அரசின் தொல்பொருள் அருங்காட்சியகங்களை அமைத்தார்.  
1946ம் ஆண்டு முதல் இந்திய அரசின் இந்தியத் தொல்லியல் துறையில் அருங்காட்சியகப் பிரிவு துவக்கப்பட்டது.  
இந்தியத் தொல்லியல் ஆய்வகம், இந்தியாவில் 44 இடங்களில் தொல்பொருட்கள் மற்றும் பண்பாட்டு நினைவுச் சின்னங்களைக் கொண்ட அருங்காட்சியகங்களில் அமைத்துப் பராமரித்து வருகிறது.  
இந்தியத் தொல்லியல் துறையின் அருங்காட்சியகப் பிரிவு, வடக்கு மண்டலம், தெற்கு மண்டலம், கிழக்கு மண்டலம் மற்றும் மேற்கு மண்டலம் என நான்கு மண்டலங்களாகப் பிரிக்கப்பட்டுள்ளது.
# இந்தியத் தொல்லியல் துறையின் அருங்காட்சியகங்கள்

## இந்தியத் தொல்லியல் துறையின் அருங்காட்சியகங்கள்

1. தொல்லியல் அருங்காட்சியகம், சாரநாத், உத்தரப் பிரதேசம்
1. தாஜ் அருங்காட்சியகம், உத்தரப் பிரதேசம்
1. தொல்லியல் அருங்காட்சியகம், ஐஃகோல், பாகல்கோட் மாவட்டம், கர்நாடகா
1. தொல்லியல் அருங்காட்சியகம், அமராவதி, அமராவதி, குண்டூர் மாவட்டம், ஆந்திரப் பிரதேசம்
1. தொல்லியல் அருங்காட்சியகம், பாதமி, பாகல்கோட் மாவட்டம்,கர்நாடகா
1. தொல்லியல் அருங்காட்சியகம், கோல் கும்பாசுத் தொகுதி, பிஜப்பூர், கர்நாடகா
1. தொல்லியல் அருங்காட்சியகம், புத்தகாயா, புத்தகயா, பிகார்
1. தொல்லியல் அருங்காட்சியகம், சண்டேரி, அசோக்நகர் மாவட்டம், மத்தியப் பிரதேசம்
1. தொல்பொருள் அருங்காட்சியகம், புனித ஜார்ஜ் கோட்டை, தமிழ்நாடு
1. தொல்பொருள் அருங்காட்சியகம், புராணா கிலா, தில்லி
1. டீக் அருங்காட்சியகம், பரத்பூர் மாவட்டம், இராஜஸ்தான்
1. இந்தியப் போர் நினைவு அருங்காட்சியகம், செங்கோட்டை, புது தில்லி
1. மும்தாசு மகால் அருங்காட்சியகம், செங்கோட்டை, புது தில்லி
1. ஸ்வாட்ரராதா செனானி அருங்காட்சியகம், செங்கோட்டை, புதுதில்லி
1. இந்திய விடுதலைப் போராட்ட அருங்காட்சியகம், செங்கோட்டை, புது தில்லி
1. தொல்லியல் அருங்காட்சியகம், குவாலியர்
1. தொல்லியல் அருங்காட்சியகம், ஹளபீடு, ஹளேபீடு, ஹாசன் மாவட்டம், கர்நாடகா
1. தொல்லியல் அருங்காட்சியகம், ஹம்பி, ஹம்பி, பெல்லாரி மாவட்டம், கர்நாடகா
1. தொல்லியல் அருங்காட்சியகம், சகேசுவர், அல்மோரா மாவட்டம், உத்தரகாண்ட்
1. தொல்லியல் அருங்காட்சியகம், கலிபாங்கன், அனுமான்காட் மாவட்டம், இராஜஸ்தான்
1. தொல்லியல் அருங்காட்சியகம், காங்ரா, காங்ரா மாவட்டம், இமாசலப் பிரதேசம்
1. தொல்லியல் அருங்காட்சியகம், காசுராகோ, மத்தியப் பிரதேசம்
1. கோச் பிகார் அரண்மனை அருங்காட்சியகம் மேற்கு வங்காளம்
1. மட்டஞ்சேரி அரண்மனை அருங்காட்சியகம், கொச்சி, கேரளா
1. தொல்லியல் அருங்காட்சியகம், கொனாரக், ஒடிசா
1. தொல்லியல் அருங்காட்சியகம், கொண்டாப்பூர், மேடக் மாவட்டம், ஆந்திரப் பிரதேசம்
1. 1857 நினைவு அருங்காட்சியகம், லக்னோ, உத்திரப் பிரதேசம்
1. தொல்லியல் அருங்காட்சியகம், லோத்தல், குஜராத்
1. அசர்துவாரி அரண்மனை அருங்காட்சியகம், முர்சிதாபாத், மேற்கு வங்காளம்
1. தொல்லியல் அருங்காட்சியகம், நாகார்சுனகொண்டா, ஆந்திரப் பிரதேசம்
1. நாளந்தா தொல்லியல் அருங்காட்சியகம், பிகார்
1. தொல்லியல் அருங்காட்சியகம், பழைய கோவா, கோவா
1. தொல்லியல் அருங்காட்சியகம், சாஞ்சி, மத்தியப் பிரதேசம்
1. தொல்லியல் அருங்காட்சியகம், சிறீ சூரியபாகர், அசாம்
1. திப்பு சுல்தான் அருங்காட்சியகம், சிறீரங்கப்பட்டினம், கர்நாடகா
1. தொல்லியல் அருங்காட்சியகம், தம்லுக், மேற்கு வங்காளம்
1. தொல்லியல் அருங்காட்சியகம், தானேசர், அரியானா
1. தொல்லியல் அருங்காட்சியகம், ரோப்பார், பஞ்சாப்
1. தொல்லியல் அருங்காட்சியகம், வைசாலி, பிகார்
1. தொல்லியல் அருங்காட்சியகம், விக்ரம்சீலா, பிகார்
1. தொல்லியல் அருங்காட்சியகம், ரத்தினகிரி, ஒடிசா
# ராம்லீலா

வேடத்தில் ஒரு கலைஞர்]]
ராம்லீலா மைதானத்தில் இராமன், இலக்குவன் மற்றும் தசரதன் வேடத்தில் கலைஞர்கள், ஆண்டு 2012]]  
**ராம்லீலா** (Ramlila) நவராத்திரிக்கு அடுத்த நாளான விஜயதசமி அன்று மக்கள் முன்னிலையில் கலைஞர்கள் இராமனின் வரலாற்று நிகழ்வுகளை நாடகமாகவும், நாட்டிய நாடகமாகவும் நடித்து காண்பிப்பர். இறுதியில் தீய சக்திகளாகக் கருதப்படும் அரக்கர்களான இராவணன், கும்பகர்ணன் மற்றும் இந்திரஜித் ஆகியோர்களின் உருவப் பொம்மைகளை, இராமர் அம்பெய்து எரிப்பதாக அமையும்.  
இராமனின் வாழ்க்கை வரலாற்றை விளக்கும் துளசிதாசர் எழுதிய ராமசரிதமானஸ் ) எனும் இராம காதையை, நவராத்திரியின் போது மக்கள் முன்னிலையில் நாட்டிய நாடகமாக அரங்கேற்றுவர். தீயசக்திகளுக்கும் (அதர்மம்), நற்சக்திகளுக்கும் (தருமம்) இடையே நடைபெறும் போரில், இறுதியாக தீயசக்திகள் முற்றிலுமாக அழிக்கப்படுவதை நினைவு கூறுமுகமாக, நவராத்திரியின் இறுதி நாளான, விஜயதசமி அன்று இரவில் புதுதில்லி ராம்லீலா மைதானத்தில் தீயசக்திகளான இராவணன், கும்பகர்ணன் மற்றும் இந்திரஜித் ஆகியோர்களை பெரிய அளவில் பொம்மைகளாக நிறுத்தி வைத்து, இராமர் வேடமிட்ட கலைஞர் அம்பெய்து எரிப்பர்.  
ராம்லீலா பண்டிகை போன்று மேற்கு வங்காளத்தில் அன்னை துர்கை, கொடுங்குணம் கொண்ட எருமைத் தலைக் கொண்ட மகிசாசூரன் போன்ற அரக்கர்களை அழிக்கும் நிகழ்வை, துர்கா பூஜையாகக் கொண்டாடப்படுகிறது.  
2008ல் யுனெஸ்கோ நிறுவனம் ராம்லீலா பண்டிகையை மனிதகுலத்தின் தொன்மையான பண்பாட்டு நிகழ்வாக அறிவித்துள்ளது.
வரலாற்று புகழ் வாய்ந்த அயோத்தி, வாரணாசி, பிருந்தாவனம், மதுரா, அல்மோரா மற்றும் மதுபனி ஆகிய நகரங்களில் ஆண்டுதோறும் ராம்லீலா பண்டிகை வெகுசிறப்பாகக் கொண்டாடப்படுகிறது. பின்னர் வாரணாசியின் ராம்நகரில் ஒரு மாத காலம் நடக்கும் *ராம்லீலா* நாடகத்தை துவக்கி வைப்பார்.
# ராம்லீலா

## வெளி நாடுகளில்

, இந்தோனேசியா]]
தென்கிழக்கு ஆசிய நாடுகளான கம்போடியா, தாய்லாந்து, இந்தோனேசியாவின் பாலித் தீவு]]களில் கிபி 1000 ஆண்டுக்களுக்கு முன்னரே இராமகாதை நாட்டிய நாடகமாக அரங்கேற்றப்பட்டுவருகிறது. தற்போது மேற்குலக நாடுகளிலும் இராம லீலை வெகு சிறப்பாகக் கொண்டாடப்படுகிறது.
# ராம்லீலா

## இதனையும் காண்க

- இராமர்
# 2017 லாஸ் வேகஸ் தாக்குதல்

இரவு சுமார் 10:08 மணியளவில், துப்பாக்கி சூடு ஆரம்பித்தது அது கூட்டத்தை நோக்கி மாண்டாலாய் பே விடுதியின் 32-வது மாடியில் இருந்து வந்தது. விடுதியில் இருந்து 330 மீட்டர் தூரத்தில், இச்சம்பவம் நடந்தது. ஆரம்பத்தில் பட்டாசு சத்தம் என்று தவறாக புரிந்துகொள்ளப்பட்டது. இத்தாக்குதலில் வெடிச்சத்தத்தை ஆராய்ந்தவர்கள் இது தானியக்க சுடுகலன்கள் என்று அறிவித்தனர். 20-க்கும் மேற்பட்ட ஆயுதங்கள் கைப்பற்றப்பட்டது அதில் பெரும்பாலும் தானியக்க சுடுகலன்களாக இருந்தன. ஆயுதங்கள் மட்டுமின்றி படமெடுக்கும் வசதியுடன் பறக்கும் தானியங்கிகள், தொலைநோக்கி உள்ளிட்டவைகளும் கண்டுபிடிக்கப்பட்டன.  
இரவு 11:58 மணியளவில் ஸ்டீபன் பட்டாக் இறந்ததாக காவல்துறை அறிவித்தது. காவல்துறை நுழையும் போதே மாண்டலாய் பே விடுதியின் 32-வது மாடியில் ஸ்டீபன் தற்கொலை செய்துகொண்டார்.
# 2017 லாஸ் வேகஸ் தாக்குதல்

## உயிர்ச்சேதங்கள்

குறைந்தது 59 நபர்கள் கொல்லப்பட்டனர், இதைல் காவல் துறையைச் சார்ந்த ஒருவரும் இரண்டு கனடா நாட்டைச் சார்ந்தவர்களும் அடங்குவர். குறைந்தபட்சம் 527 நபர்கள் காயமடைந்தனர்,  
ஐக்கிய அமெரிக்க நாடுகளில் நடந்த மிகத்துயரமிக்க தாக்குதல் இதுவே. இதற்கு முன்னர் 2016 ஒர்லாண்டோ தாக்குதலில் 49 நபர்கள் உயிரழந்தனர்.
# 2017 லாஸ் வேகஸ் தாக்குதல்

## குற்றவாளி

இத்துப்பாக்கிச் சூட்டை நிகழ்த்தியது ஸ்டீபன் பட்டாக் (ஏப்ரல்&nbsp;9, 1953 – அக்டோபர்&nbsp;1, 2017), 64 வயதுடைய கலிபோர்னியாவைச் சேர்ந்தவர் எனவும், நெவடா மாகாணத்தில் வசித்தவர் என்பதும் தெரியவந்தது. காவல்துறையினர் 19 ஆயுதங்களை ஸ்டீபன் தங்கியிருந்த அறைகளில் இருந்து கைப்பற்றினர், அதில் சுடுகலன், கைத்துப்பாக்கி, உள்ளிட்டவைகளும் அடங்கும். காவல்துறையின் கூற்றின்படி குற்றவாளி தனி ஒருவனாக இதைச் செய்துள்ளதாகவும், அவனுடைய குறிக்கோள் தெரியவில்லை என்றும் தெரிவித்துள்ளனர். எப்பிஐ வெளியிட்டுள்ள அறிக்கையில் ஸ்டீபன் எந்த ஒரு பன்னாட்டு தீவிரவாத அமைப்பையும் சார்ந்தவரில்லை என்று கூறியுள்ளது.  
ஸ்டீபனுக்கு சொந்தமாக கட்டிடங்களும் இருந்துள்ளது.  
இவர் சூதாட்டக்காரர் என காவல்துறையும், அவருடைய சகோதரரும் தெரிவித்துள்ளனர். ஸ்டீபனுடைய தந்தை பெஞ்சமின் ஹோஸ்கின்ஸ் பட்டாக் ஒரு வங்கிக் கொள்ளையர், 1969-ம் ஆண்டு சிறையிலிருந்து தப்பித்த அவர் எப்பிஐயால் 1977-ம் ஆண்டு வரை தேடப்பட்டு வந்தார்.
# மிருச்சகடிகம்

**மிருச்சகடிகம்** (The Little Clay Cart) (; கிபி 3 – 4ம் நூற்றாண்டில் சூத்திரகர் எனும் உஜ்ஜைன் நாட்டு மன்னரால் சமஸ்கிருத மொழியில் இயற்றப்பட்ட நாடக நூலாகும்..மிருச்சகடிகம் எனும் நாடக நூலை, தமிழ் மொழியில் மண்ணியல் சிறுதேர் எனும் தலைப்பில் மு. கதிரேசச் செட்டியார் மொழிபெயர்த்துள்ளார்.மேலும் சங்கரதாஸ் சுவாமிகள் இதனை தமிழ் நாடக வடிவில் அரங்கேற்றியுள்ளார்.
# மிருச்சகடிகம்

## கதை மாந்தர்கள்

- சாருதத்தன், உஜ்ஜைன் நகர அந்தண வணிக இளைஞன்
- தூதை, சாருதத்தனின் மனைவி
- ரோகசேனன், சாருதத்தனின் மகன்
- வசந்தசேனை, அரண்மனை நடன மங்கை / கணிகை
- மதனிகா, வசந்தசேனையின் பணிப்பெண்
- சார்விளாகன், மதனிகாவின் காதலன்
- பாலகர், உஜ்ஜைன் நாட்டு மன்னர்.
- சம்ஸ்தானகன் (சகரன்), மன்னரின் வைப்பாட்டியின் தம்பி (மைத்துனர்)
- ஆர்யகன் எனும் இடையரிளவல், நாடு கடத்தப்பட்ட உஜ்ஜைன் நாட்டு இளவரசன்
- மைத்திரேயர், சாருதத்தனின் ஏழை நண்பர்
- வர்தமானன், சாருதத்தன் வீட்டு வேலைக்காரர்
- இராதனிகா, சாருதத்தன் வீட்டு வேலைக்காரி